מרכז אונו למשפט חברתי קליני

**מרכז אונו למשפט חברתי קליני** הוא מרכז התנדבותי, הפועל בפקולטה למשפטים בהקריה האקדמית אונו, ומפעיל את אחד ממערכי החינוך המשפטי הקליני הגדולים והמשמעותיים בישראל. המרכז משלב בין החזון החברתי של הקריה האקדמית אונו, המבקש לשנות לטובה את פני החברה בישראל, ובין הקניית השכלה אקדמית משפטית, תיאורטית ומעשית, לסטודנטים ולסטודנטיות למשפטים. במסגרת המרכז, בהובלת ד״ר ג׳ודי ברודר, פועלות כ-20 קליניקות בתחומים שונים.

המוטו של המרכז הוא "לשלב בין החזון החברתי של הקריה האקדמית אונו המבקש לשנות את פני החברה בישראל לבין היותה מוסד אקדמי חינוכי, זאת, על ידי הקנייתם של כליים משפטיים מעשים בצד הוראה משפטית תאורטית." בהתאם לכך המרכז שואף "לפתח בקרב דור המשפטנים לעתיד רגישות לתופעות של חוסר צדק ולהגביר את מעורבותם בחברה באמצעות החוויה והכלים המשפטיים אותם רכשו כאשר העניקו סיוע משפטי״.

## רקע
"מרכז אונו למשפט חברתי קליני" הוא ממערכי הקליניקה הגדולים בישראל. הפעילות המשפטית של המרכז עושה שימוש באסטרטגיות משפטיות שונות ונוגעת לתחומי משפט מגוונים, בהם – יוזמות חקיקה, ניהול הליכים משפטיים מורכבים ותקדימיים, סיוע משפטי ומיצוי זכויות במגוון רחב של תחומים משפטיים (דיני עבודה, הוצאה לפועל והתמודדות עם חובות, דיור ציבורי, ביטוח לאומי, איסור הפליה, משפט ורפואה, זכויות בהליך הפלילי, זכויות אסירים, תביעות השתקה, גישור ויישוב סכסוכים, ועוד).

מטרתו המרכזית של המרכז היא לפתח בקרב דור המשפטניות והמשפטנים הבא רגישות לתופעות של חוסר צדק ולהגביר את מעורבותם המשפטית והחברתית, באמצעות החוויה והכלים המשפטיים אותם הם רוכשים במהלך הפעילות המשפטית המעשית. לצד זאת שואף המרכז לקדם סיוע משפטי איכותי לאוכלוסיות מגוונות הסובלות מהדרה חברתית וממחסור בנגישות לצדק ולמערכות המשפטיות.

הקליניקות והתוכניות הקליניות פועלות בשלושה קמפוסים: קריית אונו, ירושלים וחיפה. הפעילות המעשית כרוכה בהשתתפות שבין 120 ל-240 שעות פעילות מעשית. חלק מהקליניקות פועלות במבנה של שנת פעילות מלאה, חלקן במבנה של שני סמסטרים, וחלקן במבנה של קליניקה אינטנסיבית  (Intense) במהלך יומיים בשבוע במשך סמסטר אחד. השתתפות מלאה בקליניקה מזכה בין 3 ל-6 נקודות זכות.

חלק מהתוכניות הקליניות מתמקדות בהענקת סיוע משפטי פרטני לקהילה, חלק מתמקדות בעריכת שינוי חברתי או משפטי עקרוני (באמצעות Impact Litigation או באמצעות הליכי חקיקה), וחלק מתמקדות בשילוב הסטודנטים במוקדים מרכזיים בשירות הציבורי המשפטי.

## משפט רפואה ופסיכיאטריה
ממוזער|קליניקת מר"פ, עומדת - עו"ד טנדלר.
קליניקת **משפט רפואה ופסיכיאטריה** (מר"פ) מעניק סיוע משפטי ייחודי לנכים ולסובלים בתחום בריאות הנפש ובני משפחותיהם.

### חזון

### הקמה ופעילות
קליניקת **משפט רפואה ופסיכיאטריה** (מר"פ), הוקמה בשנת 2011 על ידי ד"ר ג'ודי ברודר, שעמדה בראש "מרכז אונו למשפט חברתי קליני" של הקריה האקדמית אונו. במסגרת המרכז, מוענק סיוע משפטי, ללא תשלום, לסובלים בתחום בריאות הנפש, למתמודדים עם שיקום ולבני משפחותיהם. במסגרת הסיוע, ניתנת הדרכה סיוע משפטיים. במידת הצורך, ניתן גם ייצוג בבית המשפט. הסיוע ניתן על ידי עורך דין, בליווי סטודנטים למשפטים.

המרכז מתמחה בסיוע בתחומים הבאים: זכויות בחינוך ובתעסוקה, הוצאת צווי אפוטרופסות והגשת בקשה לביטולם או להגבלתם בשל הפגיעה באוטונומית האדם, טיפול בהתנגדות להוצאת צו אפוטרופסות ובקשות לשינוי מינוי אפוטרופוס, וועדות רפואיות וזכויות ביטוח לאומי וטיפול בחובות של אוכלוסייה זו.

המרכז מקיים שיתוף פעולה הדוק עם אלו"ט - אגודה לאומית לילדים אוטיסטים.

### קישורים חיצוניים

*"משפט רפואה ופסיכיאטריה" באתר הקריה האקדמית אונו
* 

## קליניקת פמת"א
שמאל|250px
קליניקת פמת"א (אזרחית), היא קליניקה משפטית בתוך הפרקליטות האזרחית של מחוז תל אביב, בה הסטודנטים מבצעים עבודה משפטית בצמוד לפרקליטים ובפיקוחם. הקליניקה מתנהלת בשיתוף פעולה של הפרקליטות עם הקריה האקדמית אונו. בראשות הקליניקה עומד הפרקליט הבכיר אייל אדר וד"ר ג'ודי ברודר מהקריה האקדמית אונו.

משתתפי הקליניקה נוטלים חלק פעיל בניהול תיקים משפטיים, מצטרפים להליכים בבתי המשפט השונים, כותבים ועורכים חוות-דעת וכתבי בי-דין בשאלות עובדתיות ומשפטיות המתעוררות בתיקים השונים, וחווים את הפרקטיקה המשפטית. מרבית הפעילות המשפטית מתבצעת במחלקות הפרקליטות האזרחית בתל אביב (בית קרדן).

לקליניקה גם מטרה חברתית, להפחית את העומס הכבד שמוטל על הפרקליטות, ובכך להעניק לציבור שירות מהיר ויעיל יותר. הקליניקה מיועדת לסטודנטים חרדים, זאת בשאיפה להוביל את שילובם בפרקליטות המדינה.

## קליניקת "שלם"- הקליניקה הירושלמית לעריכת דין חברתית-קהילתית
קליניקת “שלם” הוקמה במטרה להגביר את הנגישות למערכת המשפט ולסייע לאנשים מהשכבות המוחלשות במימוש זכות הגישה לערכאות; וזאת על מנת להעמידם כשווים בין שווים מול החזקים בעלי ההון והכוח. חסמים רבים מונעים מאוכלוסיות מוחלשות קבלת סיוע משפטי מקצועי. לרוב, מחוסרי אמצעים כלכליים אינם מודעים לזכויותיהם ואף אינם יודעים כי ייצוג משפטי עשוי לחסוך הליכים מורכבים וממושכים.

הקליניקה פועלת כמשרד עורכי־דין פדגוגי, המעניק סיוע, ייעוץ וייצוג משפטי חינם (פרו-בונו) בתחומי המשפט האזרחי, למיעוטי אמצעים ולאנשים בעלי מוגבלויות וצרכים מיוחדים. תחומי הסיוע הניתנים במסגרת הקליניקה כוללים בין היתר: הוצל”פ וחדלות פירעון, חובות ותביעות כספיות, מיצוי זכויות מול רשויות השלטון, דיור ציבורי, צרכנות, מעמד אישי וכיוב.

קליניקת שלם, חותרת לעצב דור משפטנים בעלי מחויבות חברתית עמוקה, ולהגביר את מעורבותם של אנשי משפט בקידום תרבות משפטית המחויבת לצדק חברתי.

למשתתפי הקליניקה ניתנת הזדמנות לקחת חלק בעשייה משפטית-חברתית מן המעלה הראשונה, ולהתנסות בפרקטיקה משפטית ייחודית העושה שימוש במקצוע עריכת הדין ככלי לשינוי חברתי.

קליניקת "שלם" פועלת גם לחינוך וקידום עריכת דין קהילתית בצביון “ירושלמי” הכולל: מחויבות רבה לזכויות הפרט לצד מקצועיות חסרת פשרות, אשר אינה מאפילה על נעם הליכות, הגינות, יושרה וקולגיאליות כמצופה מעו”ד ירושלמי.

בראש הקליניקה עומד **[[עו"ד ישראל בן הרוש]]**, אשר שימש בין היתר כממונה וכמנהל מחלקה בכיר בשירות המשפטי הציבורי; וכממונה תוכנית "שכר מצווה"- תוכנית הסיוע המשפטי (פרו-בונו) של לשכת עורכי הדין.

## מרכז נגה לנפגעי עבירה

שמאל|ממוזער|סמליל המרכז
קליניקת "מרכז נגה" פועלת במסגרת הקריה האקדמית אונו לשם סיוע לנפגעי עבירה, ובפרט נפגעי עבירות אלימות (כגון משפחות של נפגעי רצח והריגה) ונפגעי עבירות מין חמורות (כגון מקרי אונס). בראש הקליניקה עומדת ד"ר עו"ד דנה פוגץ'.

## אור במשפט

קליניקת "אור במשפט" מעניקת סיוע למעוטי יכולת, במגוון תחומים במשפט האזרחי: דיני משפחה, דיני חוזים, דיני קניין, הוצאה לפועל, הגנת הצרכן, דיני עבודה וזכויות יוצרים.

מרבית הנעזרים בקליניקה הם תושבי אור יהודה וסביבתה. הקליניקה משתפת פעולה עם השירות הלאומי, שמאפשר לבצע את השרות באמצעותה.

### קישורים חיצוניים
קליניקת "אור במשפט"

## סיוע בהוצאה לפועל
"הקליניקה לסיוע בהוצאה לפועל" הוקמה בעקבות המשברים הכלכליים החריפים שפקדו את המדינות העשירות, וגם את ישראל.

הקליניקה מסייעת לנזקקים בתחומי אכיפת החיובים, הוצאה לפועל ופשיטת רגל, ובתחומים נלווים; דיני שטרות והמחאות. במקביל, הקליניקה פועלת לקידום יוזמות חקיקה ופסיקות שיפוטיות מתקדמות.

האג'נדה של הקליניקה היא "לחשוף את הסטודנטים להיכרות עם פונים מהשכבות המוחלשות, הנאלצים להתמודד עם מערכת ההוצאה לפועל כאשר ידם אינה משגת לשכור שירותי עורך-דין. ללמד את האפקט האמיתי (או העדרו) של המשפט על חייהם של אוכלוסיות חלשות.".

הסטודנטים מגישים עזרה לפונים בלשכות ההוצאה לפועל, בתוך עמדות מיוחדות שנועדו לשם כך. הסטודנטים עוברים הכשרה מיוחדת לשם כך.

## קליניקת תנו לחיות לחיות
קליניקת "תנו לחיות לחיות" עוסקת בהגנה משפטית על זכויות בעלי חיים בישראל, תוך התמקדות בדיני הגנת בעלי-חיים בישראל.

כחלק מהפעילות, הסטודנטים משובצים בלשכה המשפטית של עמותת "תנו לחיות לחיות", ומסייעים לטיפול בתלונות מגוונות המגיעות לעמותה, מתן ייעוץ לפונים והתמודדות מול הרשויות, בהכנת תיקים משפטיים, ובכתיבת מסמכים להגשה לבתי-המשפט. במקביל, הקליניקה עוסקת במחקר משפטי, משתתפת בדיונים המתקיימים בכנסת ופועלת לקידום זכויות בעלי החיים בישראל. בנוסף, הקליניקה יוזמת כנסים אקדמאיים העוסקים בתחום.
על המרצים בכנסים נמנים: גיל סיגל, פרופ' אהוד זיו, ד"ר אנדרה מנשה ופרופ' אלכס צפרירי מהטכניון.

האג'נדה של הקליניקה היא "האדם מצווה להגן על חיה כחלק מן הציווי המוסרי להגן על החלש" (המשנה לנשיא בית המשפט העליון השופט מישאל חשין בפסק דין רע"א 1684/96 עמותת "תנו לחיות לחיות" נגד "מפעלי נופש חמת גדר").

בראשות הקליניקה עומד עו"ד יוסי וולפסון. הקליניקה פועלת בשיתוף פעולה עם עמותת תנו לחיות לחיות. היועץ המשפטי של העמותה, עו"ד גיא נוסן, אחראי על הפעילות המשותפת.

### קישורים חיצוניים
*קליניקת תנו לחיות לחיות
* 

## פרקטיקה סנגוריאלית ואומנות הליטיגציה
המשפט הפלילי מצוי כל העת בחיכוך עם הגרעין הקשה של זכויות האדם. הסטודנטים שבחרו בקליניקה, נחשפים אפוא למאבקים עקרוניים, על זכויות אדם, פעמים רבות, מאבק על זכויותיו של נטול-הזכויות, של מעוט-היכולת, וזה אשר אינו מסוגל לעמוד לבדו כנגד מערכת משוכללת ומשומנת. הקליניקה חושפת אפוא את הסטודנט גם לפן המשפטי המקצועי, ואולם הפן האנושי המתבטא בסיוע למצוקות קיומיות יסודיות מקבל פנים אמיתיות. באופן זה, מבקשת הקליניקה לשים דגש על הענקת כלים מקצועיים לניהול ליטיגציה ובניית טקטיקה ואסטרטגיה בתיקים המתנהלים בביהמ"ש. הסטודנטים מתלווים לתיקים המתנהלים בבתי המשפט, חלקם תיקים מורכבים משפטית ואנושית, הם נוטלים חלק פעיל בתכנון ההגנה, פוגשים את הנאשם, מסייעים בזמן אמת לניהול ישיבות הוכחות דרמטיות וחווים חוויות מעצבות - מקצועית ואנושית.

את הקליניקה מנהלים עורכי הדין אורון שוורץ ויוגב נרקיס.

## קליניקות נוספות
*הקליניקה ליוזמות חקיקה במבט יהודי - מכון ברלינר
*הקלינקה לתביעות משטרתיות
*קליניקה לסיוע לפונים בב"ד האזורי לעבודה בירושלים
*הקליניקה לצדק חברתי
*הקליניקה לסיוע לשופטי בית המשפט המחוזי בתל אביב
*קליניקת סיוע לפרקליטי מחוז חיפה.
* קליניקת סמ"ל – סיוע מיסויי למעוטי יכולת (עמדות סיוע בבני ברק ובירושלים).
*הקליניקה לסיוע לפונים לבית המשפט: ביהמ"ש בבאר שבע, ביה"ד האזורי לעבודה.
*פרויקט שכר מצווה בשת"פ עם לשכת עורכי הדין – פריסה ארצית.
*הקליניקה לסיוע לשופטים: ביה"ד האזורי לעבודה, בית המשפט השלום בפ"ת, בית המשפט המחוזי בת"א, בית המשפט השלום בירושלים, בית המשפט המחוזי בירושלים.

## קישורים חיצוניים
* 

* 
* תמונות מהווי הקליניקות

## הערות שוליים

קטגוריה:קליניקות משפטיות בישראל
קטגוריה:הקריה האקדמית אונו